**Ministru kabineta rīkojuma “Par Norvēģijas finanšu instrumenta 2014.-2021. gada perioda līdzfinansētās programmas “Klimata pārmaiņu mazināšana, pielāgošanās tām un vide” koncepcijas projektu” projekta   
sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **Tiesību akta projekta anotācijas kopsavilkums** | | |
| Mērķis, risinājums un projekta spēkā stāšanās laiks (500 zīmes bez atstarpēm) | | Ministru kabineta rīkojuma projekta “Par Norvēģijas finanšu instrumenta 2014.-2021. gada perioda līdzfinansētās programmas “Klimata pārmaiņu mazināšana, pielāgošanās tām un vide” koncepcijas projektu” (turpmāk – rīkojuma projekts) mērķis ir atbalstīt programmas „Klimata pārmaiņu mazināšana, pielāgošanās tām un vide” (turpmāk – programma) koncepcijas projektu.  Pēc Ministru kabineta rīkojuma spēkā stāšanās Finanšu ministrija nodrošinās programmas koncepcijas iesniegšanu Norvēģijas Ārlietu ministrijā.  Ministru kabineta rīkojums stājas spēkā pēc tā apstiprināšanas Ministru kabinetā. | |
| **I. Tiesību akta projekta izstrādes nepieciešamība** | | |
| 1. | Pamatojums | Rīkojuma projekts izstrādāts, ievērojot 2017. gada 5. decembra Ministru kabineta protokollēmuma Nr.60 24.§ “Noteikumu projekts “Par Latvijas Republikas un Norvēģijas Karalistes saprašanās memorandu par Norvēģijas finanšu instrumenta ieviešanu 2014.-2021. gadā”” 3.2. un 4.1. apakšpunktu, kā arī Latvijas Republikas un Norvēģijas Karalistes Saprašanās memoranda par Norvēģijas finanšu instrumenta ieviešanu 2014.-2021. gadā(turpmāk – saprašanās memorands) B pielikumu, kur noteikts, ka Vides aizsardzības un reģionālās attīstības ministrija (turpmāk – VARAM) ir programmas apsaimniekotājs. Programmas apsaimniekotājs ir atbildīgs par programmas īstenošanu, tai skaitā par programmas koncepcijas projekta izstrādi.  Programma ir saskaņota ar valsts tiesību aktiem (Vides aizsardzības likums, likums “Par piesārņojumu”, Zemes pārvaldības likums u.c.) un prioritātēm, kas noteiktas šādos plānošanas dokumentos: Vides politikas pamatnostādnēs 2014.-2020. gadam, Nacionālā attīstības plānā, Latvijas ilgtspējīgas attīstības stratēģijā līdz 2030. gadam, Latvijas nacionālā reformu programmā “Eiropa 2020” stratēģijas īstenošanai, Meža un saistīto nozaru attīstības pamatnostādnēs 2015.-2020. gadam, Latvijas Lauku attīstības programmā 2014.-2020. gadam. Programmas īstenošana sekmēs mērķu sasniegšanu, kas noteikti iepriekš minētajos ilgtermiņa un vidēja termiņa plānošanas dokumentos. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2017. gada 14. decembrī tika parakstīts saprašanās memorands starp Latvijas Republiku un Norvēģijas Karalisti. Saprašanās memorands pieņemts un apstiprināts ar Ministru kabineta 2017. gada 5. decembra noteikumiem Nr. 713 “Par Latvijas Republikas un Norvēģijas Karalistes saprašanās memorandu par Norvēģijas finanšu instrumenta ieviešanu 2014.-2021. gadā”.  Atbilstoši saprašanās memorandā, kā arī citos Norvēģijas finanšu instrumenta ietvardokumentos (2016. gada 22. septembrī Norvēģijas Karalistes Ārlietu ministrijas apstiprinātajos Noteikumos par Norvēģijas finanšu instrumenta ieviešanu un Zilo grāmatu), VARAM, sadarbībā ar Zemkopības ministriju, Norvēģijas Vides aģentūru, nozares un donorvalstu pārstāvjiem, ir izstrādājusi programmas koncepcijas (*Concept Note*) projektu (turpmāk – programmas koncepcija), kas nosaka programmas tvērumu un plānotos rezultātus.  Saprašanās memorandā noteiktās programmas jomas ir klimata pārmaiņu mazināšana un pielāgošanās tām, kā arī vide un ekosistēmas. Programmai ir noteikta īpaša interese – piesārņoto teritoriju sanācija. Programmas mērķis ir mazinātas klimata pārmaiņas un samazināta neaizsargātība pret tām.  Donorvalsts programmas partneris ir Norvēģijas Vides aģentūra, kas sniedz ieguldījumu divpusējo attiecību starp Latviju un Norvēģiju stiprināšanā, kā arī veicina labas prakses un zināšanu apmaiņu.  Rīkojuma projekts paredz programmas koncepcijas projekta atbalstīšanu un turpmāko virzību. Programmas koncepcijas projektā ir iekļauti sasniedzamie programmas mērķi un rezultatīvie rādītāji, finansējuma sadalījums un programmas aktivitāšu apraksts.  Programmas koncepcijas izstrādes sākumposmā programmas apsaimniekotājs nodrošināja sabiedrisko apspriešanu ar nacionālo un donorvalstu partneru iesaisti, organizējot nozares konsultācijas 2018. gada 22 .februārī. Konsultācijās piedalījās 35 dalībnieki, pārstāvot valsts un pašvaldību, izglītības un pētniecības iestādes, nevalstiskās organizācijas (NVO), privāto sektoru, kā arī starptautiskās organizācijas. Konsultāciju laikā, ņemot vērā saprašanās memorandā noteiktās programmas jomas, kā arī Latvijā pieejamos finanšu avotus, dalībnieki definēja būtiskākās problēmas un izaicinājumus, kurus būtu iespējams risināt ar programmas atbalstu:  1) sistemātisku pasākumu trūkums klimata politikas mērķu sasniegšanai, kā arī SEG un pielāgošanās rādītāju datu uzlabošana;  2) valsts un reģionālo datu pieejamības trūkums klimata politikas plānošanai, tai skaitā informācijas trūkums par patieso augsnes stāvokli;  3) piesārņoto vietu sanācijas nepieciešamība vides uzlabošanai.  Programmas koncepcijas izstrādes procesā sadarbībā ar Finanšu instrumenta biroju (turpmāk – FIB) tika noteikts šāds programmas saturs:   * iepriekš noteiktais projekts “*Klimata pārmaiņu politikas integrācija nozaru un reģionālajā politikā*”, ko īsteno VARAM sadarbībā ar Centrālo statistikas pārvaldi, Latvijas Vides, ģeoloģijas un meteoroloģijas centru un Norvēģijas Vides aģentūru. Projekta mērķis ir uzlabot klimata pārmaiņu politikas plānošanas konsekvenci un atbilstību valstiskā līmenī, kā arī palielināt tās integrāciju nozaru un reģionālajā politikā; * iepriekš noteiktais projekts “*Ilgtspējīgas augsnes resursu pārvaldības uzlabošana lauksaimniecībā*”, ko īsteno Zemkopības ministrija sadarbībā ar Latvijas Universitāti, Valsts augu aizsardzības dienestu, Latvijas Valsts mežzinātnes institūtu SILAVA un Norvēģijas Bioekonomikas pētījumu institūtu. Projekta mērķis ir uzlabot augšņu datu pieejamību un kvalitāti, lai veicinātu atbilstošu pārvaldību un augsnes aizsardzību, t.sk. uzlabojot klimata politikas plānošanu; * atklātais projektu konkurss ar mērķi atbalstīt vēsturiski piesārņotu vietu sanāciju, lai uzlabotu vides stāvokli, kā arī, lai samazinātu piesārņoto vietu radīto risku videi un cilvēku veselībai.   Atklātajā projektu konkursā plānots atbalstīt vēsturiski piesārņotu vietu sanāciju, ja, saskaņā ar likumu “Par piesārņojumu”, nav iespējams noteikt iestādes vai struktūras t.i. personas (fiziskas vai juridiskas), kuras ir atbildīgas par piesārņojuma radīšanu. Valsts atbalsta noteikumi sanācijas pasākumiem tiks piemēroti saskaņā ar Eiropas Komisijas 2014. gada 17. jūnija regulu Nr. 651/2014 ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, kuras 45. pantā noteikts, ka vēsturiski piesārņotu vietu sanācijas gadījumos atbalsta intensitāte nepārsniedz 100% no attiecināmajām izmaksām (izmaksas par attīrīšanas darbu), atskaitot zemes vērtības pieaugumu. Izstrādājot programmas nosacījumus, tiks izvērtēts vai atbalsts vēsturiski piesārņotas vietas sanācijai būs vērtējams kā komercdarbības atbalsts.  Saskaņā ar Saprašanās memoranda B pielikumu, programmas kopējais piešķīrums ir 16 470 588 *euro* (Norvēģijas finanšu instrumenta piešķīrums 14 000 000 *euro*, programmas nacionālais līdzfinasējums 2 470 588 *euro*).  Izvērtējot nozares konsultāciju rezultātus, programmas apsaimniekotājs sadarbībā ar FIB vienojās par programmas sasniedzamajiem rezultātu un iznākumu rādītājiem un to mērķa vērtībām. Rādītāju mērķa vērtības tika noteiktas, izvērtējot programmas prioritātes un pieejamo finansējumu aktivitātēm, tāpat ņemot vērā donorvalstu izstrādātās Rezultātu izvērtēšanas vadlīnijas un Programmu indikatoru vadlīnijas.  Atbilstoši Rezultātu izvērtēšanas vadlīnijām tika noteikti trīs veida rādītāji – binārie, kvalitatīvie un kvantitatīvie.  Binārie rādītāji tika izvirzīti tiem programmas rezultātiem un iznākumiem, kuriem noteikta vērtību neesamība, nosakot bāzes līnijas mērķa vērtību “nē” un uzdevuma sasniedzamo mērķa vērtību “jā”. Šie rādītāji raksturo plānotās aktivitātes iepriekš noteiktajos projektos.  Rezultāta rādītāji:   * “Uzlabota ar klimatu saistītā informācija par augsni”   Iznākuma rādītāji:   * “Atjaunots nacionālais novērtējums par krasta eroziju”; * “Izstrādāts iespējamo risinājumu kopums krasta erozijas novēršanai”; * “Atjaunota nacionālā augšņu klasifikācijas sistēma”; * “Izstrādāta augšņu kartogrāfijas metodika”; * “Izstrādāta kūdras augšņu izplatības karte lauksaimniecības zemēs”.   Savukārt, atbilstoši Rezultātu izvērtēšanas vadlīnijām, kvantitatīviem rezultāta un iznākuma rādītājiem, gadījumos, kad nebija argumentēts pamatojums nepieciešamībai noteikt citu skaitlisko mērķa vērību, tika noteikts mērķa vērtības bāzes līnijai nulles rādītājs. Kvalitatīvie rādītāji tika noteikti, ņemot vērā plānoto aktivitāšu specifiku un nosakot aktivitāšu ietekmi uz rezultātu un iznākumu sasniegšanu.  Rezultāta rādītāji:   * “Valsts iestāžu skaits ar uzlabotu spēju izstrādāt un piemērot klimata pārmaiņu politiku” (bāzes līnija – 0; uzdevums – 16). Uzdevuma vērtība noteikta iekļaujot gan ministrijas, kuras ir iesaistītas klimata pārmaiņu politikas īstenošanā, gan pašvaldības, kuras ir īpaši ieinteresētas klimata politikas īstenošanā Pilsētu mēra pakta ietvaros; * “Uzlabota nacionālā SEG inventarizācijas sistēma atbilstoši Parīzes nolīgumam %” (bāzes līnija – 50; uzdevums – 75). Bāzes līnijas vērtība noteikta saskaņā ar 2016. gadā iesniegtā ziņojuma par Latvijas ikgadējo siltumnīcefekta gāzu inventarizāciju novērtējumu, bet uzdevuma vērtība noteikta, plānojot iepriekš noteiktā projekta aktivitāšu ietekmi uz novērtējuma uzlabojumu; * “Kopējais pozitīvais novērtējums ziņojumā “Rezultātu apkopojums par ES gatavību pielāgoties klimata pārmaiņām” %” (bāzes līnija – 60; uzdevums – 80). Bāzes līnijas vērtība noteikta saskaņā ar Rezultātu apkopojumu par (ES/Latvijas) gatavību pielāgoties klimata pārmaiņām 2017.gadā, bet uzdevuma vērtība noteikta, plānojot iepriekš noteiktā projekta aktivitāšu ietekmi uz novērtējuma uzlabojumu; * “Valsts iestāžu skaits ar uzlabotu kapacitāti ilgtspējīgai augsnes pārvaldībai” (bāzes līnija – 0; uzdevums – 5). Uzdevuma vērtība noteikta, izvērtējot publisko institūciju skaitu, kuras apmācīs un strādās ar uzlaboto augšņu informāciju; * “Iesaistīto organizāciju skaits, kuras gūs labumu no uzlabotās augšņu datubāzes un kartēm” (bāzes līnija – 0; uzdevums – 8). Uzdevuma vērtība noteikta, izvērtējot organizācijas (valsts iestādes, NVO, pašvaldības un to asociācijas, zinātniskas institūcijas), kuras savā darbā pielietos augšņu datubāzes un kartes; * “Iedzīvotāju skaits, kas gūst labumu no samazināta piesārņojuma riska” (bāzes līnija – 0; uzdevums – 30 000). Uzdevuma vērtība noteikta, izvērtējot ieguldījumu apmēru, iespējamo attīrīto vietu skaitu un potenciālo teritorijas lielumu.   Iznākuma rādītāji:   * “Izstrādāto rīku skaits klimata pārmaiņu politikas plānošanas un ieviešanas uzlabošanai” (bāzes līnija – 0; uzdevums – 3). Uzdevuma vērtība ietver rīkus budžeta izdevumu plānošanai, reģionālo datu apkopošanai un aprēķinam, kā arī F-gāžu (fluorogļūdeņražu)  ziņošanai; * “Izstrādāto jauno meteoroloģisko brīdinājuma kritēriju skaits meteoroloģiskajām parādībām” (bāzes līnija – 0; uzdevums – 5). Uzdevuma vērtība ietver brīdinājumu sistēmu pilnveidošanu 5 Latvijas plānošanas reģionos; * “Normatīvo ieteikumu skaits klimata pārmaiņu mazināšanas un pielāgošanās klimata pārmaiņām aspektu integrēšanai nozaru un reģionālā līmeņa politikās un aktivitātēs” (bāzes līnija – 0; uzdevums – 6). Uzdevuma vērtība ietver ieteikumus klimata pārmaiņu aspektu integrēšanai dažādās Latvijas nozarēs, piemēram, pilsētvides plānošanā, būvniecībā, apdrošināšanā u.c.); * “Apmācīto ekspertu skaits klimata pārmaiņu mazināšanas un pielāgošanās klimata pārmaiņām aspektu integrēšanai nozaru un reģionālajās politikās un aktivitātēs” (bāzes līnija – 0; uzdevums – 100). Uzdevuma vērtība noteikta, izvērtējot nozaru ekspertu aptvērumu un pieejamo ieguldījumu apmēru valsts un pašvaldību ekspertu apmācībai; * “Vēsturiskā augšņu datubāze papildināta ar augšņu profila datu skaitu” (bāzes līnija – 0; uzdevums – 15 000). Uzdevuma vērtība noteikta, izvērtējot nepieciešamo datu apjomu datubāzes pilnvērtīgai izstrādei; * “Apmācīto ekspertu skaits augsnes apraksta un kartēšanas veikšanai saskaņā ar valsts un starptautisko PAK (Pasaules Augšņu klasifikators) augšņu klasifikāciju” (bāzes līnija – 0; uzdevums – 10). Uzdevuma vērtība noteikta, izvērtējot pieejamo ieguldījumu apmēru un iesaistīto ekspertu skaitu; * “Izveidoto augsnes oglekļa monitoringa vietu skaits lauksaimniecībā izmantojamā zemē” (bāzes līnija – 0; uzdevums – 200). Uzdevuma vērtība noteikta, izvērtējot nepieciešamo datu apjomu augsnes oglekļa monitoringam; * “Aprēķināti SEG emisiju faktori” (bāzes līnija – 0; uzdevums – 3). Uzdevuma vērtība ietver nacionālos emisiju faktorus CO2, CH4 un tiešajām N2O emisijām; * “Teritoriju skaits, kurās veikta sanācija” (bāzes līnija – 0; uzdevums – 3). Uzdevuma vērtība noteikta, izvērtējot pieejamo ieguldījumu apmēru un sanācijas darbu izmaksas; * “Īstenoto sabiedrības izpratnes veicināšanas kampaņu skaits” (bāzes līnija – 0; uzdevums – 3). Uzdevuma vērtība noteikta, pamatojoties uz nosacījumu, ka katram sanācijas projektam būs jāīsteno sabiedrības izpratnes veicināšanas kampaņa; * “Donorvalsts un saņēmējvalsts iestāžu kopīgi organizēto mācību kursu skaits” (bāzes līnija – 0; uzdevums – 8). Uzdevuma vērtība noteikta, izvērtējot iespējamos pieredzes apmaiņas pasākumus iepriekš noteikto projektu ietvaros; * “Projektu skaits, kas ietver sadarbību ar donoru projekta partneri” (bāzes līnija – 0; uzdevums – 2). Uzdevuma vērtība noteikta, ņemot vērā sadarbību iepriekš noteikto projektu īstenošanā.   Divpusējās sadarbības rezultātu rādītājus “Uzticības līmenis starp sadarbības institūcijām saņēmējvalstī un donorvalstī”, “Apmierinātības līmenis ar izveidoto partnerību”, “Sadarbībā iesaistītās organizācijas, kuras turpmāk pielieto divpusējā sadarbībā iegūtās zināšanas” noteica un vērtēs donorvalstis.  Pēc Ministru kabineta rīkojuma spēkā stāšanās Finanšu ministrija nodrošinās programmas koncepcijas iesniegšanu Norvēģijas Ārlietu ministrijā.  Rīkojuma projekts nosaka VARAM par atbildīgo institūciju programmas īstenošanā. |
| 3. | Projekta izstrādē iesaistītās institūcijas un publiskas personas kapitālsabiedrības | VARAM, Zemkopības ministrija, Norvēģijas Vides aģentūra, Finanšu instrumenta birojs |
| 4. | Cita informācija | Saskaņā ar Ministru kabineta 2018.gada 13.marta protokollēmuma Nr.15 30. § 7.1.apakšpunktā noteikto, izstrādājot programmas koncepcijas projektu, tika izvērtēta NVO iespēja iesaistīties programmas īstenošanā, kā arī plānoto aktivitāšu reģionālais tvērums.  2018. gada 22. februārī notika programmas nozares konsultācijas, kur tika pieaicinātas NVO un analizētas NVO iesaistes iespējas. Lai arī programmas koncepcijas aktivitātes, kas specifiski izvēlētas konkrētu valsts vides un klimata politikas prioritāšu īstenošanai, neparedz NVO kā tiešos finansējuma saņēmējus, taču ietver NVO iesaisti atklātā konkursa projektos kā potenciālos partnerus. Papildu tam, programmas atklātā konkursa projektu publicitātes un sabiedrības informētības veicināšanas pasākumus plānots ieviest sadarbībā ar NVO. Tās ar savu pieredzi palīdzēs informēt sabiedrību par vides aizsardzības, teritoriju attīrīšanas aktuāliem jautājumiem un projektu ietekmi uz vides kvalitātes uzlabošanu. NVO iesaistes nosacījumi tiks noteikti atklātā konkursa nolikuma izstrādes laikā.  Iepriekš noteikto projektu ietvaros NVO pārstāvji būs mērķa grupa dažādos pasākumos, piemēram, semināros un konferencēs, kā arī iespējama NVO iesaiste atsevišķu aktivitāšu īstenošanā kā ārpakalpojuma sniedzējiem.  Programmas jomas klimata politikas jautājumi un vides aizsardzības sanācijas aktivitātes ir aktuālas visā valstī un kopumā aptvers visus Latvijas reģionus.  Rīkojuma pielikuma programmas koncepcijas projekts ir izstrādāts uz FIB veidlapas pamata angļu valodā, un tai veikts tulkojums latviešu valodā. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ar programmas jomu saistītās valsts institūcijas, pašvaldības, izglītības un zinātniski pētnieciskās organizācijas, NVO, projektu iesniedzēji un projektu īstenotāji. To konkrēts skaits nav zināms.  Programmā atbalstāmās aktivitātes tiks ieviestas visā Latvijā, programmas jomas klimata politikas jautājumi un vides aizsardzības sanācijas aktivitātes ir aktuālas visā valstī kopumā. |
| 2. | Tiesiskā regulējuma ietekme uz tautsaimniecību un administratīvo slogu | Pēc programmas apstiprināšanas, Latvijai būs pieejams programmas piešķīrums 14 000 000 *euro* apmērā. Projektu īstenošana tiek plānota līdz 2024. gada 31.aprīlim, tiesiskais regulējums pozitīvi ietekmēs tautsaimniecību kopumā, t.sk., tādas jomas kā vides aizsardzība, klimata pārmaiņu mazināšana un pielāgošanās klimata pārmaiņām.  Ar rīkojuma projektu tiks radīts tiesisks pamats turpmākajam darbam pie programmas ieviešanas, t.sk., programmas līguma sagatavošanas.  Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības, administratīvais slogs nemainās. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2018. gads | | Turpmākie trīs gadi (*euro*) | | | | |
| 2019. | | 2020. | | 2021. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 58 378 | 0 | 320 847 | 0 | 1 086 877 | 1 903 684 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 58 378 | 0 | 320 847 | 0 | 1 086 877 | 1 903 685 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 68 680 | 0 | 377 467 | 0 | 1 278 679 | 2 239 628 |
| 2.1. valsts pamatbudžets | 0 | 68 680 | 0 | 377 467 | 0 | 1 278 679 | 2 239 628 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -10 302 | 0 | -56 620 | 0 | -191 802 | -335 943 |
| 3.1. valsts pamatbudžets | 0 | -10 302 | 0 | -56 620 | 0 | -191 802 | -335 943 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | -10 302 | X | -56 620 | X | -191 802 | -335 943 |
| 5.1. valsts pamatbudžets | -10 302 | -56 620 | -191 802 | -335 943 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Kopējais programmas finansējums ir 16 470 588 *euro*, no tiem Norvēģijas finanšu instrumenta piešķīrums 14 000 000 *euro*, nacionālais programmas līdzfinasējums 2 470 588 *euro*.  Programmas īstenošanas laiks ir no 2018. gada 1. janvāra līdz 2024. gada 31. decembrim.  Provizoriski plānotā naudas plūsma:  2018. gadā programmas īstenošanai – 68 680 *euro* (NFI finansējums 58 378 *euro*, valsts budžeta finansējums 10 302 *euro*);  2019. gadā programmas īstenošanai – 377 467 *euro* (NFI finansējums 320 847 *euro*, valsts budžeta finansējums 56 620 *euro*);  2020. gadā programmas vadībai – 1 278 679 *euro* (NFI finansējums 1 086 877  *euro*, valsts budžeta finansējums 191 802 *euro*);  2021. gadā programmas vadībai – 2 239 628 *euro* (NFI finansējums 1 903 685  *euro*, valsts budžeta finansējums 335 943 *euro*);  2022. gadā programmas vadībai – 5 838 244 *euro* (NFI finansējums 4 962 507 *euro*, valsts budžeta finansējums 875 737 *euro*);  2023. gadā programmas vadībai – 4 492 491 *euro* (NFI finansējums 3 818 617 *euro*, valsts budžeta finansējums 673 874 *euro*);  2024. gadā programmas vadībai – 2 175 399 *euro* NFI finansējums 1 849 089 *euro*, valsts budžeta finansējums 326 310 *euro*).  Programmas provizoriskā naudas plūsma sagatavota pamatojoties uz programmas sagatavošanas un īstenošanas laika grafiku. 2018.gada tiek izstrādāta programmas koncepcija un plānots sagatavot un parakstīt programmas līgumu. 2019.gadā ir plānots organizēt programmas atklāšanas pasākumu, izstrādāt nepieciešamās programmas īstenošanas procedūras, veikt iepriekš noteikto projektu izvērtēšanu un 2019.gada nogalē uzsākt iepriekš noteikto projektu īstenošanu. 2020.gadā plānots izsludināt atklāto konkursu un parakstīt projektu īstenošanas līgumus un veikt pirmos avansa maksājumus. 2021.-2023.gadā paredzēta projektu aktivitāšu īstenošana, kur naudas plūsma plānota balstoties uz iepriekšējo pieredzi. 2024.gadā plānots veikt projektu noslēgumu maksājumus, organizēt programmas noslēguma pasākumu un nepieciešamības gadījumā veikt programmas izvērtēšanu. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Programmas maksimāli pieejamās administrēšanas izmaksas aprēķina atbilstoši saprašanās memoranda 8.10. panta 2. punktā noteiktajam, aprēķinot procentuālu daļu no programmas kopējiem attiecināmajiem izdevumiem. Tā ir šādu summu kopsumma: 10% no pirmajiem 10 miljoniem eiro; 7% no nākamajiem 40 miljoniem eiro. Aprēķinātās programmas administrēšanas izmaksas ir 1 452 941 *euro*, no kuriem 1 235 000 *euro* ir programmas Norvēģijas finanšu instrumenta piešķīrums. Administrēšanas izmaksām tiek plānota maksimāli iespējamā summa, ņemot vērā, ka programmā paredzēts atklātais konkurss piesārņoto vietu sanācijai, kur plānota sanācijas ekspertu piesaiste projektu atklātā konkursa nolikuma izstrādei, projektu vērtēšanai un uzraudzībai. Tāpat programmas administratīvie izdevumi plānoti darbinieku atlīdzībai, Sadarbības komitejas organizēšanai, publicitātes aktivitātēm u.c. programmas ieviešanas un uzraudzības pasākumiem.  Programmas ietvaros plānots īstenot divus iepriekš noteiktos projektus un atklātu konkursu. Iepriekš noteikto projektu *“Klimata pārmaiņu politikas integrācija nozaru un reģionālajā politikā”* īstenos VARAM un tā kopējais finansējums ir 2 182 278 *euro*, tai skaitā Norvēģijas finanšu instrumenta piešķīrums 1 854 936 *euro* un nacionālā līdzfinansējums 327 342 *euro*.  Iepriekš noteikto projektu “*Ilgtspējīgas augsnes resursu pārvaldības uzlabošana lauksaimniecībā*” īstenos Zemkopības ministrija, tā kopējais finansējums ir 1 835 369 *euro*, tai skaitā Norvēģijas finanšu instrumenta piešķīrums 1 560 064 *euro* un nacionālā līdzfinansējums 275 305 *euro*.  Atklātā konkursa piesārņoto vietu sanācijai kopējais finansējums ir 11 000 000 *euro*, tai skaitā Norvēģijas finanšu instrumenta piešķīrums 9 350 000 *euro* un nacionālā līdzfinansējums 1 650 000 *euro*.  Programmas īstenošanai 2018. gadā nepieciešamie valsts budžeta līdzekļi normatīvajos aktos noteiktajā kārtībā pieprasīti no 74. resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. Turpmāk nepieciešamais finansējums tiks plānots valsts budžetā.  Abus iepriekš noteiktos projektus īstenos valsts budžeta iestādes un arī atklātajā konkursā projektu īstenotāji var būt valsts budžeta iestādes līdz ar to varētu būt nepieciešams papildu valsts budžeta finansējums projektu rezultātu ilgtspējas nodrošināšanai. Ja projekta ietvaros tiks iegādātas iekārtas, rezultātu ilgtspējas nodrošināšanai projekta līgumā tiks iekļauti nosacījumi resursu nodrošināšanai iekārtu tehniskajai apkopei un apdrošināšanai vismaz piecus gadus pēc projekta pabeigšanas. Ja valsts budžeta iestādēm projektu rezultātu uzturēšanai būs nepieciešams papildu finansējums, tas tiks pieprasīts normatīvajos aktos noteiktajā kārtībā. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Pēc programmas apstiprināšanas no donorvalsts puses VARAM izstrādās Ministru kabineta noteikumus, kas noteiks programmas ieviešanas un uzraudzības kārtību, tai skaitā, programmas mērķi, pieejamo finansējumu, sasniedzamos rezultātus, iepriekš noteiktā projekta īstenotāju, prasības projekta iesniedzējam, prasības projekta partneriem, projektu iesniegumu vērtēšanas kritērijus, atbalstāmo aktivitāšu, izmaksu attiecināmības u.c. nosacījumus. |
| 2. | Atbildīgā institūcija | VARAM |
| 3. | Cita informācija | Nav |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Projekts šo jomu neskar |
| 2. | Citas starptautiskās saistības | Rīkojuma projekts izstrādāts, lai nodrošinātu Latvijas Republikas un Norvēģijas Karalistes saprašanās memoranda par Norvēģijas finanšu instrumenta ieviešanu 2014.-2021. gadā (apstiprināts ar Ministru kabineta 2017. gada 5. decembra noteikumiem Nr.713) B pielikumā noteiktā uzdevuma izpildi. |
| 3. | Cita informācija | Nav |

|  |  |  |
| --- | --- | --- |
| **1. tabula Tiesību akta projekta atbilstība ES tiesību aktiem** | | |
| Projekts šo jomu neskar | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Latvijas Republikas un Norvēģijas Karalistes saprašanās memoranda par Norvēģijas finanšu instrumenta ieviešanu 2014.-2021. gadā B pielikums (apstiprināts ar Ministru kabineta 2017. gada 5. decembra noteikumiem Nr.713) | |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā |
| Saskaņā ar saprašanās memoranda Ieviešanas ietvaru (B pielikums) VARAM jāizstrādā programma “Klimata pārmaiņu mazināšana, pielāgošanās tām un vide” un jāievieš to atbilstoši Norvēģijas Ārlietu ministrijas apstiprinājumam | Nav | Starptautiskās saistības tiek izpildītas pilnībā |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Saprašanās memorandā paredzētās saistības nav pretrunā ar jau esošajām Latvijas Republikas starptautiskajām saistībām. | |
| Cita informācija | Nav | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Aktuālās informācijas sniegšana par programmas izstrādes procesu Nevalstisko organizāciju un Ministru kabineta sadarbības memoranda īstenošanas padomes pārstāvjiem.  Informācijas sniegšana, mutiski un rakstiski atbildot uz saņemtajiem informācijas pieprasījumiem.  Sabiedrība, tostarp NVO, ir programmas netiešā mērķa grupa, kas iegūs no uzlabotiem vides apstākļiem, samazinātu piesārņojumu un paaugstinātu iedzīvotāju drošību, kā arī no kapacitātes stiprināšanas klimata politikas plānošanā un ieviešanā.  NVO ir programmā plānotā atklātā konkursa projektu potenciālie partneri. Papildu tam, programmas projektu publicitātes un sabiedrības informētības veicināšanas pasākumus plānots ieviest sadarbībā ar NVO. Iepriekš noteikto projektu ietvaros NVO pārstāvji ir mērķa grupa dažādos pasākumos, piemēram, semināros un konferencēs, kā arī iespējama NVO iesaiste atsevišķu aktivitāšu īstenošanā kā ārpakalpojuma sniedzējiem. |
| 2. | Sabiedrības līdzdalība projekta izstrādē | Lai nodrošinātu sabiedrības līdzdalību, 2018. gada 22. februārī Rīgā tika organizētas programmas nozares konsultācijas jeb ieinteresēto pušu diskusija. Diskusijā piedalījās 35 dalībnieki, pārstāvot valsts un pašvaldību, izglītības un pētniecības iestādes, NVO, privāto sektoru, kā arī starptautiskās organizācijas. Dalībniekiem bija iespēja paust savu viedokli par būtiskākajām problēmām un izaicinājumiem klimata pārmaiņu mazināšanas un pielāgošanās jomā, kā arī vides jomā. Diskusiju vadīja pārstāvji no FIB.  VARAM pārstāvji pēc NVO lūguma snieguši informāciju telefoniskās un rakstiskās konsultācijās.  Programmas koncepcijas projekts ir saskaņots ar Nevalstisko organizāciju un Ministru kabineta sadarbības memoranda īstenošanas padomi 2018.gada 25.jūnijā. |
| 3. | Sabiedrības līdzdalības rezultāti | 2018. gada 22. februāra ieinteresēto pušu diskusijas rezultāti tika ņemti vērā programmas koncepcijas izstrādē. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Rīkojuma projekta īstenošanā ir iesaistīta Finanšu ministrija kā vadošā iestāde, VARAM, kas atbild par programmas sagatavošanu un īstenošanu. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Šīs sadaļas 1.punktā norādīto institūciju funkcijas tiks paplašinātas, ietverot programmas īstenošanu un uzraudzību. |
| 3. | Cita informācija | Atbilstoši Noteikumiem par Norvēģijas finanšu instrumenta ieviešanu 2014.–2021. gadā Finanšu ministrija nodrošina programmas koncepcijas iesniegšanu Norvēģijas Ārlietu ministrijā. Pēc donorvalsts vērtējuma un komentāru saņemšanas programmas apsaimiekotājs un Finanšu ministrija piedalās programmas līguma projekta sagatavošanā. Norvēģijas Ārlietu ministrija programmai var noteikt papildu nosacījumus vai pieprasīt labojumus programmas līguma projektā. Ja donorvalsts komentāri pēc būtības maina programmas saturu, programmas apsaimniekotājs par to informē Ministru kabinetu pirms programmas līguma slēgšanas. Finanšu ministrija nodrošina programmas līguma slēgšanu ar Norvēģijas Ārlietu ministriju. |

Vides aizsardzības un reģionālās attīstības ministrs K.Gerhards

Kaše 67026592

Lelde.Kase@varam.gov.lv